આ વખતે રથયાત્રા અને રમજાન ઈદ સાથે નથી. ચાર વર્ષ પછીની આ સ્થિતિમાં કોમી એખલાસ જળવાઈ રહે અને સૌ નગરજનો રથયાત્રા મુક્તમને માણે તે માટે પોલીસ અને અર્ધલશ્કરી દળોએ ફૂટ પેટ્રોલિંગ શરૂ કરી દીધું છે. ઉચ્ચ સૂત્રોએ જણાવ્યું કે, આવનારાં દિવસોમાં રથયાત્રાના બંદોબસ્ત માટે SRP, BSF અને અર્ધલશ્કરી દળોની વધુ કૂમકો તહેનાત કરવામાં આવશે. અત્યારે તો સ્થાનિક પોલીસ અને અધિકારીઓ રથયાત્રા પસાર થવાની છે તે રૂટ ઉપર નાગરિકોને મળીને ઉત્સાહપૂર્ણ વાતાવરણ સર્જવા આવશ્યક સમજ આપી રહ્યાં છે. એકંદર, ગેંગ રેપ વિવાદ અને લઠ્ઠાકાંડથી રથયાત્રા પહેલાં સુરક્ષા વ્યવસ્થા ગોઠવવા પોલીસને ‘રાત ઓછી ને વેશ ઝાઝા’ જેવી સ્થિતિમાં દોડધામ કરવી પડી રહી છે.